User talk:Idanradzi

Santai Di rumah (Singgahsana) Sepanjang Sabtu & Ahad ini, aku santai sahaja di rumah. Minggu lalu penat mendaki gunung di Cameron. Rasa bagaikan mengigau melihat jalanraya yang berliku meniti jurang. Aku cuba mengikuti jalan Simpang Pulai. Tak jauh dari kampung halamanku Kota Bharu Perak.

Semalam cadangnya mahu mengemas Bengkel Komputer yang sarat dengan barangan purba. Sejak aku mengambil alih Makmal Komputer & Komunikasi dari Abg Noor yang berpencen. Memang bagaikan mahu pecah kepala megesan barangan berguna & terbuang. Jika dulu Makmal Komputer dua kali ganda besarnya; dapatlah aku meyorok barangan yang pelik dalam gerobok. Kekinian hanyalah separuh sahaja kebesarannya Bengkel Komputer tentunya memerlukan masa untuk mengemasnya.

Fairuz pergi kem ukur, selalunya selain anak-anak memang dia banyak membantu dalam permindahan barangan. Semasa aku berpindah dari KKA ke KKK ini, memang selain anak=anak ramai pelajar dari Acheh membantu aku dalam mengemas makmal. Pak Sala, Pak Jufri & Pak Subari. Pak Sala aku masih samar apa statusnya kini. Pak Jufri telah berpatah arang dengan UPM, dengar khabarnya dia kini menuntut di sekitar Kuala Lumpur, tidak pasti apa universitinya. Hasil dari layanan yang amat jelek fakultiku. Rasanya memang akan serik palajar dari Acheh ke sini. Pak Saburi rasanya telah berjaya menyiapkan PhDnya. Harapan aku dia kini telah berjaya di negaranya yang musnah dilanda Tsunami. Pc kenangan darinya masih tersimpan di makmalku.

Tetiba sahaja sepanjang Ahad ini aku dilanda keracunan makanan. Lemah amat seluruh badan. Masih tidak dapat aku kesana apakah makanan yang aku tersilap makan. Mila biasalah jika aku terlantar di wad kecemasan pun dia memang tak ambil kisah sangat tentang aku. Punyalah lemah segala sendi & seluruh badan. Terlepok baring keletihan. Paling malas nak berulang alik ke bilik air. Surah si Aziq buat Teh O pekat; jawapan dari dia memang memeningkan.

Pepetang tadi dia pulang ke Meru bersama Anif & Azim. Pastinya dia tidak akan pulang ke Jenaris. Aku terpaksa menanggung kelemahan badan ini sendirian.

Teringat akan MFN, lama amat aku tidak menulis di sana. Tapi dengan minda yang kosong begini segalanya makin buntu & samar. Apatah lagi demam bola melanda. Rusia katanya telah pun menunggu. Apakah Itali akan dapat ke separuh akhir.

Tak sangka Turkey yang main tidak sebaik mana dapat mengalahkan Croatia; itu [un pada saat genting masa tambah 1 - 1. Berkesudahan dengan penjaga golnya yang tersilap langkah pada gol tunggal Croatia; Rüştü Reçber menjadi hero dengan kemenangan 3 -1 melalui sepakan penalti. Masalahnya dapatkah Turkey mengalahkan Jerman dalam separuh akhir nanti.

Pasukan Rusia telah menunggu, apakah Itali atau Sepanyol menjadi pencabar? Memanglah aku berharapkan Itali.